# Josep Alert i Puig

Josep Alert i Puig (Igualada, Anoia, 1966) és un historiador, periodista i escriptor català.
Llicenciat en Geografia i Història per la Universitat de Barcelona el 1990, va exercir tasques periodístiques en mitjans locals i comarcals i ha treballat com a dinamitzador comunitari i tècnic de cultura en l'àmbit municipal. Ha participat en diferents projectes relacionats amb la memòria històrica, el patrimoni, el turisme i la gestió cultural. L'any 2013, per encàrrec de l'Ajuntament de Manresa, va coordinar el programa del centenari de Joaquim Amat-Piniella. Darrerament, treballa en l'àmbit de l'ensenyament.
Entre les seves publicacions es troben els llibres La Séquia de Manresa(2014), escrit juntament amb Pol Huguet, La Barcelona jueva. 10 camins a l'entorn d'un canal medieval (2014), i l'opuscle editat per la Institució de les Lletres Catalanes, i escrit conjuntament amb Joaquim Aloy, Joaquim Amat-Piniella (2015). L'any 2021 va publicar també la guia «Viatge per la Catalunya ignasiana», que identifica els escenaris de la transformació de Sant Ignasi de Loyola a Manresa, Montserrat i Barcelona.

## Reconeixements

L'any 2014 va guanyar els Premi Bonaplata de Promoció del Turisme, pel llibre “La séquia de Manresa. 10 camins a l'entorn d'un canal medieval”.
L'any 2019 va guanyar el premi Pare Ignasi Puig dels Premis Lacetània per un projecte sobre patrimoni de la Barcelona ignasiana, L'obra, que porta per títol: Proposta de buidatge bibliogràfic per a la posada en valor del patrimoni de la Barcelona ignasiana: elements per a la construcció d'un relat, és un compendi molt exhaustiu de recursos historiogràfics, bibliogràfics, documentals i de localitzacions en relació amb les estades i vinculació de Sant Ignasi a la ciutat de Barcelona, que pot servir per a possibles propostes de difusió i dinamització turística.

## Referències

* 1 2 Paz, Susana «L'historiador Josep Alert: «El turisme és una porta al coneixement a través de la història i el paisatge». L'igualadí signa la guia «Viatge per la Catalunya ignasiana», que identifica els escenaris de la transformació del sant a Manresa, Montserrat i Barcelona». Regió7, 30·11·2021 [Consulta: 17 febrer 2023].
* 1 2 «Arriba a les llibreries 'Viatge per la Catalunya ignasiana'». Catalunya Religió, 29-11-2021 [Consulta: 17 febrer 2023].
* ↑ «'La Barcelona jueva' de Josep de Alert». Racó Català, 24-06-2016. [Consulta: 17 febrer 2023].
* ↑ «Divendres es presenta la nova guia dels camins de la Sèquia». ´Nació Digital, 27-03-2014 [Consulta: 17 febrer 2023].
* ↑ «Un opuscle reivindica Amat-Piniella com a escriptor i supervivent. Editat per la Institució de les Lletres Catalanes, en són els autors Josep Alert i Joaquim Aloy». Nació Digital, 27-03-2015 [Consulta: 17 febrer 2023].
* ↑ «Manresa presenta el llibre Viatge per la Catalunya Ignasiana, de Josep Alert. El llibre, que recorre l'estada d'Ignasi de Loiola a Catalunya, s'emmarca dins els actes de Manresa 2022, de commemoració dels cinc-cents anys de l’arribada del peregrí a la capital del Bages». Anoia Diari, 30-11-2021 [Consulta: 17 febrer 2023].
* ↑ «Guanyadors Premis Bonaplata 2014». Agrupació d'Arquitectes per a la Defensa i la Intervencó en el Patrimoni Arquitectònic (AADIPA). [Consulta: 17 febrer 2023].
* ↑ «Conversa amb Josep Alert, guardonat amb el Premi Pare Ignasi Puig 2019». Manresa 2022, 04-05-2021. [Consulta: 17 febrer 2023].
* ↑ «Prèmis Lacetània 2019. Premi Pare Ignasi Puig i Simon sobre la Manresa ignasiana». Guia de Manresa. [Consulta: 17 febrer 2023].